|  |
| --- |
| Tarkentava virkaehtosopimus vuoden 2019 virastoerän kohdentamisesta aluehallintovirastoissa. Sopimus on tehty 18. päivänä maaliskuuta 2019 Etelä-Suomen aluehallintoviraston sekä Ammattiliitto Pro ry:n, julkisalan koulutettujen neuvottelujärjestö JUKO ry:n sekä julkisten ja hyvinvointialojen liitto JHL:n välillä |

## 1 § Sopimuksen peruste ja tarkoitus

Tämä sopimus on tehty virastokohtaisen erän kohdentamisesta 9.3.2018 tehdyn keskustason virka- ja työehtosopimuksen mukaisesti.

Keskustason sopimuksen mukaisesti käytettävissä olevan erän suuruus on yhteensä 0,75% sopimusalan palkkasummasta 1.4.2019 lukien.

## 2 § Virastoerän kohdentaminen

Virastorä kohdennetaan aluehallintoviraston palkkausjärjestelmän vaativuustasoille 3,4, 7,8 ja 9a, 9b, 10,11b, 12 ja 13.

|  |  |
| --- | --- |
| Taso | Muutos % |
| 3 | 1 |
| 4 | 1 |
| 7 | 1 |
| 8 | 1,1 |
| 9A | 2,1 |
| 9B | 2 |
| 10 | 0,65 |
| 11B | 0,6 |
| 12 | 0,6 |
| 13 | 0,6 |

Tämän sopimuksen liitteenä on aluehallintovirastoissa 1.4.2019 voimaan tuleva palkkataulukko, joka sisältää edellä mainitun korotuksen sekä yleiskorotuksen.

## 3 § Työrauhavelvoite

Tähän sopimukseen sidottu ei saa sopimuksen voimassaoloaikana ryhtyä työtaistelutoimenpiteisiin sopimuksen pätevyydestä, voimassaolosta tai oikeasta sisällöstä tai sopimukseen perustuvasta vaatimuksesta syntyneen riidan ratkaisemiseksi, voimassaolevan sopimuksen muuttamiseksi tai uuden sopimuksen aikaansaamiseksi.

Lisäksi tähän sopimukseen sidottu yhdistys on velvollinen valvomaan, että sen alaiset yhdistykset ja henkilöstö, joita sopimus koskee, eivät riko edellisessä momentissa tarkoitettua työrauhavelvoitetta eivätkä sopimuksen määräyksiä. Tämä yhdistykselle kuuluva velvollisuus sisältää sen, ettei yhdistys saa tukea tai avustaa kiellettyä työtaistelutoimenpidettä eikä muullakaan tavalla vaikuttaa sellaisiin toimenpiteisiin, vaan on velvollinen pyrkimään niiden lopettamiseen.

## 4 § Voimassaolo

Tämä sopimus on voimassa 31.3.2020 saakka.

Sopimuskaudelle 2018 – 2020 tehdyn valtion virka- ja työehtosopimuksen irtisanomisella tulevat samalla irtisanotuksi virastotason tarkentavat virkaehtosopimukset ja työehtosopimukset

Joensuussa 18. päivänä maaliskuuta 2019

Etelä-Suomen aluehallintovirasto

Ammattiliitto Pro ry

Julkisalan koulutettujen neuvottelujärjestö JUKO ry

Julkisten ja hyvinvointialojen liitto JHL ry